《和邻几登繁台塔》
宋代·苏舜钦

孝王有遗墟，寥落千年馀。今为太常宅，复此繁华都。

踊甓冠旧丘，西人号浮图。下镇地脉绝，上与烟云俱。

我来历初级，穰穰瞰市衢。车马尽蝼蚁，大河乃污渠。

跻攀及其颠，四顾万象无。迥然尘坌隔，顿觉襟抱舒。

俄思一失足，立见糜体躯。投步求自安，不暇为他谟。

平时好交亲，岂复能邀呼。举动强自持，恐为众揶揄。

一身虽暂高，争如且平居。君子不倖险，吾将监诸书。

作者简介：苏舜钦（1008—1048）北宋诗人，字子美，开封（今属河南）人，曾祖父由梓州铜山（今四川中江）迁至开封（今属河南）。曾任县令、大理评事、集贤殿校理，监进奏院等职。因支持范仲淹的庆历革新，为守旧派所恨，御史中丞王拱辰让其属官劾奏苏舜钦，劾其在进奏院祭神时，用卖废纸之钱宴请宾客。罢职闲居苏州。后来复起为湖州长史，但不久就病故了。他与梅尧臣齐名，人称“梅苏”。有《苏学士文集》诗文集有《苏舜钦集》16卷，《四部丛刊》影清康熙刊本。1981年上海古籍出版社出版《苏舜钦集》。